Document ID: /roh_data/filtered/Bilingualer_Corpus_interleaved-it-rm.jsonl.gz/368

This is a text translated from Italian to Rumantsch Grischun.
Evitare lo smantellamento dell'imposizione del valore locativo proprio

Il Governo retico avversa la proposta di sopprimere la tassazione del valore locativo proprio

Nel suo parere all'attenzione del Dipartimento federale delle finanze il Governo grigione si dice contrario a che venga annullata l'imposizione del valore locativo proprio. Un cambiamento di sistema in questo senso comporterebbe massicci tagli al gettito fiscale per il Cantone e i comuni e non invoglierebbe di certo la popolazione ad acquistare abitazioni.

Nel caso del valore locativo proprio si tratta di un utile che un proprietario può percepire, qualora affitti la propria abitazione a terzi invece di utilizzarla per uso proprio. Il valore locativo proprio costituisce un provento conseguito da beni immobili e come tale soggiace all'imposta sul reddito. Il Dipartimento federale delle finanze ha avviato una procedura di consultazione avente per oggetto la questione dello smantellamento o meno dell'imposizione del valore locativo proprio. Anche i cantoni sono invitati a prendere posizione in merito.

Proposta insostenibile sul piano politico-finanziario

Nel caso di un effettivo cambiamento di sistema, vale a dire di soppressione della tassazione del valore locativo proprio unita all'azzeramento delle deduzioni per spese di manutenzione e interessi passivi, il Cantone e i comuni si vedrebbero confrontati con un calo del gettito fiscale pari a 30 milioni di franchi ciascuno. La sola rinuncia a tassare i proprietari di abitazioni secondarie generebbe perdite fiscali dell'ordine di 20 milioni di franchi per il Cantone e altrettanto per i comuni. Di fronte a queste prospettive il Governo giudica la proposta di modificare il sistema insostenibile dal profilo politico-finanziario. Se, oltre ad annullare l'imposizione del valore locativo proprio, si volesse perseverare nelle deduzioni per costi di manutenzione e interessi passivi, si dovrebbe fare i conti con ben più cospicue perdite a livello di introiti fiscali.

L'attuale sistema contribuisce ad incentivare la proprietà privata

Il vigente sistema d'imposizione del valore locativo proprio è al contempo ragionevole ed opportuno. Unitamente alla deducibilità delle spese di manutenzione e degli interessi passivi esso rappresenta un modo efficace di promuovere l'acquisto di abitazioni, in quanto un deficit, derivante dal rapporto negativo fra uscite ed entrate imputabili alla gestione di un immobile, può essere dedotto dal reddito. Sono proprio i neoacquirenti ad approfittare di questa normativa. Vi si aggiunge il fatto che l'attuale sistema privilegia le classi di reddito meno abbienti, mentre un cambiamento di sistema avvantaggerebbe, proponendo oneri ipotecari bassi, le categorie maggiormente benestanti. Una modifica del sistema non aiuterebbe a conseguire l'obiettivo della promozione della proprietà privata, bensì ne ostacolerebbe il raggiungimento. In conclusione un cambiamento di sistema originerebbe numerose e gravi difficoltà nel processo di delimitazione. Dal momento che gli interessi passivi, connessi con la casa propria, non sarebbero più deducibili, si dovrebbe per esempio differenziare fra interessi passivi e debiti di altro genere. Ne conseguirebbe una complicazione della procedura di tassazione.

Nessuna deduzione in caso di cambiamento di sistema

Nel caso si volesse procedere ad una modifica del sistema, il Governo vede quale unica possibilità quella di un cambiamento effettivo. La soppressione dell'imposizione del valore locativo proprio dovrebbe pertanto essere indiscutibilmente abbinata all'azzeramento delle deduzioni per spese di manutenzione e interessi passivi privati. Una deduzione per costi di manutenzione anche dopo l'entrata in vigore del nuovo sistema equivarrebbe ad una camuffata sovvenzione statale per tutti i proprietari di case proprie.

Organo: Governo

Fonte: it Cancelleria di Stato dei Grigioni

Data: 06.07.2000

Betg abrogar la taglia sin la valur da l'atgna fittanza

La regenza grischuna è encunter l'abrogaziun da la taglia sin la valur da l'atgna fittanza.

En sia posiziun per mauns dal departament federal da finanzas s'exprima la regenza encunter l'abrogaziun da la taglia sin la valur da l'atgna fittanza. Ina tala midada dal sistem avess per consequenza perditas da taglia massivas per il chantun e per las vischnancas e na promovess betg la proprietad d'abitar.

La valur da l'atgna fittanza cuntegna quel import ch'il proprietari pudess cuntanscher, sch'el fittass sia atgna chasa ad ina terza persuna enstagl da la duvrar per sasez. La valur da l'atgna fittanza è in retgav da facultad immovibla ed è suttamessa uschia a la taglia sin il gudogn. Il departament federal da finanzas ha inizià ina prodedura da consultaziun davart l'abrogaziun da la taglia sin la valur da l'atgna fittanza ed ha envidà tranter auter er ils chantuns da prender posiziun.

Or da la vista da la politica da finanzas n'è questa abrogaziun betg da responsabiltar

En il cas d'ina midada per propi dal sistem, q.v.d. en cas che la taglia sin la valur da l'atgna fittanza vegniss abrogada ed il medem mument vegnissan stritgadas las deducziuns per ils custs da mantegniment ed ils tschains da daivets, cuntanschessan il chantun e las vischnancas entradas da taglia da mintgamai var 30 milliuns francs pli bassas. Mo ils proprietaris da segundas abitaziuns chaschunassan perditas da taglia da mintgamai 20 milliuns francs. En vista a quests fatgs pari a la regenza ch'ina midada dal sistem na saja betg da responsabiltar or da la vista da la politica da finanzas. Sche ultra da l'abrogaziun da la taglia sin la valur da l'atgna fittanza ils custs da mantegniment ed ils tschains da daivets pudessian vegnir deducids er vinavant, alur fissi da far quint cun perditas da taglia anc bler pli grondas.

Il sistem actual promova la proprietad d'abitar

Il sistem actual per la taglia sin la valur da l'atgna fittanza è a medem temp confurm a la chaussa ed util. En cumbinaziun cun la pussaivladad da deducir ils custs da mantegniment ed ils tschains da daivets è el ina moda efficazia per promover la proprietad d'abitar, perquai ch'ils quints negativs da las immobiglias pon vegnir quintads ensemen cun l'ulteriur gudogn. Gist acquistaders novs profitan da questa regulaziun. Igl è d'agiuntar ch'il sistem actual privilegescha da princip las classas main benestantas, entant ch'ina midada dal sistem avantagess, grazia a las pitschnas grevezzas ipotecaras, las categorias cun in grond gudogn. La finamira da la promoziun da la proprietad d'abitar na vegniss betg cuntanschida cun midar il sistem, ella vegniss schizunt torpedada. Per finir chaschunass ina midada dal sistem in grond dumber da novs e difficils problems da definiziun. Perquai ch'ins na pudess betg pli deducir ils tschains da daivets ensemen cun il gudogn sch'il sistem vegniss midà, fissi per exempel da distinguer tranter ils differents daivets e tschains da daivets. Ina cumplicaziun da la procedura da taxaziun fiss ina consequenza da quai.

Naginas deducziuns sch'il sistem vegniss midà

Per il cas ch'i fiss da midar il sistem, vegniss en dumonda, tenor l'opiniun da la regenza, mo ina midada per propi. L'abrogaziun da la taglia sin la valur da l'atgna fittanza sto vegnir cumbinada stringentamain cun la stritgada da las deducziuns per ils custs da mantegniment e per ils tschains privats da daivets. Ina deducziun dals custs da mantegniment suenter ina midada dal sistem fiss da qualifitgar sco subvenziun statala zuppada per tut ils possessurs d'atgnas chasas.

Gremi: regenza

Funtauna: rg chanzlia chantunala dal Grischun

Data: 06.07.2000